Document ID: 31999R2097

ΚΑΝΟΝΙΣΜΟΣ (ΕΚ) αριθ. 2097/1999 ΤΗΣ ΕΠΙΤΡΟΠΗΣ
της 1ης Οκτωβρίου 1999
σχετικά με τη διακοπή αλιείας του σεβαστού από σκάφη που φέρουν τη σημαία της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας:
(1) ότι ο κανονισμός (ΕΚ) αριθ. 67/1999 του Συμβουλίου, της 18ης Δεκεμβρίου 1998, για τη θέσπιση, για το 1999, ορισμένων μέτρων διατήρησης και διαχείρισης των αλιευτικών πόρων στη ζώνη της σύμβασης, όπως αυτή καθορίζεται στη σύμβαση για τη μελλοντική πολυμερή συνεργασία στον Βορειοανατολικό Ατλαντικό(3), προβλέπει ποσοστώσεις σεβαστού για το 1999·
(2) ότι, προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων από τα αποθέματα που υπόκεινται σε ποσοστώσεις, είναι ανάγκη να ορίσει η Επιτροπή την ημερομηνία μέχρι την οποία οι ποσότητες, τις οποίες αλιεύουν σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει τις χορηγηθείσες ποσοστώσεις·
(3) ότι, σύμφωνα με τις πληροφορίες που διαβιβάσθηκαν στην Επιτροπή, τα αλιεύματα σεβαστού στα ύδατα των υποδιαιρέσεων CIEM XIV/XII/V (κοινοτικά αλιευτικά ύδατα και ζώνες που δεν εμπίπτουν στη δικαιοδοσία αλιείας των παράκτιων χωρών) από σκάφη που φέρουν τη σημαία της Πορτογαλίας ή είναι νηολογημένα στην Πορτογαλία έφθασαν στο όριο των ποσοστώσεων που χορηγήθηκαν για το 1999· ότι η Πορτογαλία απαγόρευσε την αλιεία του αποθέματος αυτού από τις 13 Σεπτεμβρίου 1999· ότι, κατά συνέπεια, είναι σκόπιμο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα σεβαστού στα ύδατα των υποδιαιρέσεων CIEM XIV/XII/V (κοινοτικά αλιευτικά ύδατα και ζώνες που δεν εμπίπτουν στη δικαιοδοσία αλιείας των παράκτιων χωρών) από σκάφη που φέρουν τη σημαία της Πορτογαλίας ή είναι νηολογημένα στην Πορτογαλία θεωρούνται ότι έχουν εξαντλήσει την ποσόστωση που έχει χορηγηθεί στη Πορτογαλία για το 1999.
Απαγορεύεται η αλιεία σεβαστού στα ύδατα των υποδιαιρέσεων CIEM XIV/XII/V (κοινοτικά αλιευτικά ύδατα και ζώνες που δεν εμπίπτουν στη δικαιοδοσία αλιείας των παράκτιων χωρών) από σκάφη που φέρουν τη σημαία της Πορτογαλίας ή είναι νηολογημένα στην Πορτογαλία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 13 Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Οκτωβρίου 1999.

Labels: 8
18
6